
REPUBLIKA HRVATSKA
TRGOVAČKI SUD U ZADRU							
Dr. Franje Tuđmana 35 

U   I M E   R E P U B L I K E   H R V A T S K E

R J E Š E N J E

Trgovački sud u Zadru, OIB:39670464653, po sutkinji Ani Markač, povodom zahtjeva Financijske agencije, Regionalnog centra Splita, Podružnice Zadar, Ivana Danila 4, Zadar od 22. ožujka 2016. za provedbu skraćenoga stečajnog postupka nad dužnikom NENAD d.o.o., OIB:76348692287 sa sjedištem u Križevačka 17, 23250 Pag, 27. travnja  2016.,  

r i j e š i o   j e

Odbacuje se zahtjev za provedbu skraćenog stečajnog postupka nad dužnikom NENAD d.o.o., OIB:76348692287 sa sjedištem u Križevačka 17, 23250 Pag, kao nedopušten. 

Obrazloženje

	Financijska agencija je ovom sudu 22. ožujka 2016. ponijela zahtjev za provedbu skraćenoga stečajnog postupka nad uvodno označenom pravnom osobom na temelju čl. 444. st. 1. Stečajnog zakona (Narodne novine broj 71/15, dalje u tekstu: SZ) navodeći da ista na dan 18. ožujka 2016. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 7.926,58 kn te da nema zaposlenih.  
Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iste iz sudskog registra.
Uvidom u izvadak iz sudskog registra za navedenu pravnu osobu utvrđeno je da je registarski sud po službenoj dužnosti pokrenuo postupak radi brisanja iste iz registra po čl. 70. st. 1. toč. 3. i st. 4. Zakona o sudskom registru (Narodne novine broj: 1/95, 57/96, 1/98, 30/99, 45/99, 54/05, 40/07, 91/10, 90/11, 148/13, 93/14 i 110/15, dalje: ZSR) na temelju rješenja ovog suda posl. br. Tt-15/272-1 od 5. ožujka 2015. 
S obzirom da je u konkretnom slučaju pokrenut drugi postupak radi brisanja navedene pravne osobe iz sudskog registra, to se nije ispunila jedna od kumulativno određenih pretpostavki iz članka 428. stavka 1. podstavka 3. SZ-a za provedbu skraćenog stečajnog postupka nad istom, zbog čega je donesena odluka kao u izreci rješenja. 

				               U Zadru 27. travnja 2016.					               
Za točnost otpravka – ovlaštena službenica 					                      Sutkinja
Merlina Klišmanić						                                  Ana Markač, v.r.
                                                                                                                                             
Uputa o pravnom lijeku:
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske.

DNA: 
- predlagatelju   
- e oglasna ploča 8 dana
- u spis.
